El sobiranisme celebra el Dia de la Nació Asturiana amb l'oficialitat més a prop que mai
El moviment asturianista es manifestarà avui a Uvièu sota el lema 'Asturies tiempu de nós', una mobilització que coincideix amb la festivitat de la patrona del territori i que és reivindicada per les forces sobiranistes com el Dia de la Nació Asturiana. Astúries té una forta identitat nacional i en el decurs de la història ha tingut diverses etapes de sobirania política, com la del Regne d'Astúries (718-925), la declaració de sobirania de la Junta General del 1808 o el Consell Sobirà d'Astúries i Lleó del 1937. Però el cas és que les reivindicacions han tingut un ressò menor que en els altres territoris, per diversos factors, com ara l'accés a l'autonomia per la via lenta, la poca fortalesa dels partits i el fet que la llengua asturiana no sigui oficial. Tanmateix, el debat sobre la llengua és actualment al centre de l'arena política i l'oficialitat és més a prop que mai. La qüestió ha mobilitzat partidaris i detractors, en una reivindicació que va més enllà del sobiranisme, malgrat que és la pedra angular d'aquest moviment, i que anticipa una de les principals batalles d'aquesta legislatura. Un dirigent socialista contra la vella guàrdia del partit El socialista Adrián Barbón va fer en asturià una part del discurs de la presa de possessió com a president d'Astúries, amb el propòsit de defensar l'oficialitat de llengua, a la qual vol donar un impuls definitiu durant aquesta legislatura.
Quin objectiu perseguia Adrián Barbón en fer una part del seu discurs en asturià?
defensar l'oficialitat de llengua